
Nr.9102, datë 10.7.2003

PËR DISA SHTESA DHE NDRYSHIME NË LIGJIN NR.8737, DATË 12.2.2001 "PËR ORGANIZIMIN DHE FUNKSIONIMIN E PROKURORISË NË REPUBLIKËN E SHQIPËRISË"

Në mbështetje të neneve 81 pikat 1 e 2 shkronja “a”, 83 pika 1, 148  dhe 149 të Kushtetutës, me propozimin e Këshillit të Ministrave,

K U V E N D I 
 
I REPUBLIKËS SË SHQIPËRISË

V E N D O S I:

Në ligjin nr.8737, datë 12.2.2001 “Për organizimin dhe funksionimin e Prokurorisë në Republikën e Shqipërisë”, bëhen këto shtesa dhe ndryshime:

Neni 1

Në nenin 4 pika 3, pas fjalisë së fundit shtohet fjalia: “Shkalla e hierarkisë në organin e Prokurorisë përcaktohet nga Prokurori i Përgjithshëm, në përputhje me përcaktimet e bëra në këtë ligj”.

Neni 2

Në nenin 8 bëhen ndryshimet e mëposhtme:
a) Titulli i nenit bëhet: “Kompetencat”.
b) Pika 1 ndryshohet si më poshtë:
“1. Prokurori i Përgjithshëm është autoriteti më i lartë për ushtrimin e ndjekjes penale dhe përfaqësimin e akuzës në gjyq, në emër të shtetit, si dhe për realizimin e detyrave të tjera që, me ligj, i ngarkohen Prokurorisë.”.
c) Pika 3 ndryshohet si më poshtë:
"3. Prokurori i Përgjithshëm, në mungesë të tij, mund t’ia delegojë përgjegjësitë njërit prej drejtorëve të zyrës së vet, me përjashtim të atyre që parashikohen në shkronjat "a", "b", "c", "ç", "d" dhe "g" të pikës 2 të këtij neni.".

Neni 3

Neni 9 ndryshohet si më poshtë:

"Neni 9
Struktura

1. Struktura e zyrës së Prokurorit të Përgjithshëm përbëhet nga:
a) kabineti; 
b) drejtoritë; 
c) sektorët.
2. Struktura, organizimi dhe përcaktimi i hollësishëm i funksioneve të hallkave të zyrës së Prokurorit të Përgjithshëm bëhen me urdhër të Prokurorit të Përgjithshëm.
3. Pranë zyrës së Prokurorit të Përgjithshëm funksionojnë shërbimet e ekspertimeve, organizimi dhe funksionimi i të cilave përcaktohen me urdhër të Prokurorit të Përgjithshëm.”.
Neni 4

Pika 1 e nenit 10 ndryshohet si më poshtë:
"l. Këshilli i Prokurorisë organizon konkursin e kandidatëve për prokurorë dhe të atyre që do të ngrihen në detyrë, shqyrton vlerësimin e punës, si dhe jep mendim për shkelje disiplinore të kryera nga prokurorët, për të cilat Prokurori i Përgjithshëm i propozon Presidentit të Republikës shkarkimin nga detyra të prokurorëve".

Neni 5

Në pikën 1 të nenit 13 fjalët "Prokurorisë së Përgjithshme" zëvendësohen me fjalët  "zyrës së Prokurorit të Përgjithshëm".

Neni 6

Neni 19 shfuqizohet.

Neni 7

Në nenin 20 bëhen këto ndryshime:
a) Pika 1 ndryshohet si më poshtë:
"1. Prokurori i Përgjithshëm shpall publikisht vendet vakant për prokurorë, së paku një muaj para datës së caktuar për zhvillimin e konkurrimit. Shpallja bëhet të paktën në dy gazeta me shpërndarje kombëtare dhe tirazh të mjaftueshëm, si dhe në Radio Televizionin Publik.".
b) Pika 2 ndryshohet si më poshtë:
"2. Depozitimi i kërkesave, të shoqëruara me dokumentet e kërkuara për pranimin në konkurrim, duhet të bëhet nga konkurruesit jo më vonë se dy javë nga data e shpalljes publike të vendit vakant.".

Neni 8

Neni 21 ndryshohet si më poshtë:

"Neni 21 
Emërimi

Kandidatët për prokurorë emërohen në detyrë nga Presidenti i Republikës, me propozimin e Prokurorit të Përgjithshëm, pasi ky i fundit të ketë marrë mendimin e Këshillit të Prokurorisë.".

Neni 9

Neni 24 ndryshohet si më poshtë:

"Neni 24
Ngritja në detyrë dhe transferimi

1. Transferimi i prokurorit mund të bëhet për nevoja të organizimit dhe të funksionimit normal të hallkave të ndryshme të sistemit të prokurorisë, si dhe në rastet kur kërkohet nga prokurori.
2. Transferimi dhe ngritja në detyrë e prokurorit në një nivel më të lartë prokurorie bëhen nga Presidenti i Republikës, me propozimin e Prokurorit të Përgjithshëm.".

Neni 10

Neni 25 ndryshohet si më poshtë:

"Neni 25

Prokurori i Përgjithshëm mund të komandojë prokurorë nga prokuroritë ku punojnë në prokurori të tjera:
a) jo më shumë se katër muaj në vit, në rastet kur një prokurori nuk funksionon normalisht, për shkak të pamjaftueshmërisë së numrit të prokurorëve dhe të mbingarkesës së tyre;
b) jo më shumë se kohëzgjatja e përfundimit të një procedimi penal të veçantë, kur paraqitet nevoja e kryerjes së hetimeve paraprake apo e gjykimit të tij.".

Neni 11

Në nenin 27:
- Shkronja "b" e pikës 1 ndryshohet si më poshtë:
"b) kur mbush moshën e pensionit;".
- Shkronja "b" e pikës 3 ndryshohet si më poshtë:
"b) kur ndaj tij merret masa disiplinore, sipas shkronjës "ç" të pikës 1 të nenit 33.".

Neni 12

Në pikën 1 të nenit 28 fjalët "kryesisht ose me rekomandim të Këshillit të Prokurorisë" shfuqizohen.

Neni 13

Në nenin 33 shkronja "c" e pikës 1 riformulohet si më poshtë:
“c) kalim në një detyrë tjetër më të ulët brenda sistemit të prokurorisë.”.

Neni 14

Neni 34 ndryshohet si më poshtë:

"Neni 34 
Ankimi

1. Kundër dhënies së masave disiplinore të parashikuara në shkronjat "a", "b" dhe "c" të pikës 1 të nenit 33 të ligjit, prokurori mund të bëjë ankim në Gjykatën e Apelit Tiranë, ndërsa prokurorët pranë kësaj gjykate në Gjykatën e Apelit më të afërt.".
2. Në rastet e shkarkimit nga detyra, prokurori mund të bëjë ankim në Gjykatën e Apelit Tiranë, ndërsa prokurorët pranë këtij niveli gjykate në gjykatën e apelit më të afërt. Kur gjykata çmon se shkarkimi nga detyra është i pabazuar në ligj, prokurori përfiton pagën deri në një vit pune, e cila paguhet nga Prokuroria.”

Neni 15

Në nenin 35, pas paragrafit të parë, shtohet paragrafi me këtë përmbajtje:
"Prokurorëve, që e ushtrojnë detyrën pranë gjykatave të krimeve të rënda, u sigurohet i njëjti trajtim dhe e njëjta mbrojtje si gjyqtarëve të këtyre gjykatave.".

Neni 16

Pika 1 e nenit 49 ndryshohet si më poshtë:
"1. Koha javore e punës dhe orarit, si rregull, janë të njëjta me ato të gjykatave.".

Neni 17

Në nenin 52 pika 5 fjalët “10 për qind” ndryshohen në “20 për qind”.

Neni 18

Në nenin 54 shtohet pika 4 me këtë përmbajtje:
"4. Nga të ardhurat që kanë kaluar në favor të shtetit, si rezultat i sekuestrimit të provave materiale në përfundim të një procedimi penal, Këshilli i Ministrave përcakton pjesën që i kalon Prokurorisë për t'u përdorur për mjete logjistike dhe për shpërblimin e prokurorëve.".

Neni 19

Në nenin 57 shtohet paragrafi me këtë përmbajtje:
"Pranë prokurorive të shkallës së parë, Prokurori i Përgjithshëm mund të emërojë kancelarë për ndjekjen e problemeve të karakterit administrativ e financiar. Paga e tyre është e njëjtë me atë të kancelarëve pranë gjykatave.".

Neni 20

Neni 58 riformulohet si më poshtë:

“Neni 58

Punonjësit e administratës së zyrës së Prokurorit të Përgjithshëm, për pranimin, transferimin, lëvizjen paralele, ngritjen ose shkarkimin në detyrë u nënshtrohen kritereve dhe procedurave të parashikuara në ligjin  nr.8549, datë 11.11.1999  “Statusi i nëpunësit civil”.
Marrëdhëniet e punës së punonjësve të personelit administrativo-teknik rregullohen sipas dispozitave të Kodit të Punës.”.

Neni 21

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.3905, datë 25.7.2003 të Presidentit të Republikës së Shqipërisë, Alfred Moisiu


V E N D I M
Nr.81, datë 15.7.2003

PËR MIRATIMIN E RAPORTIT PËRFUNDIMTAR, KONKLUZIONEVE DHE REKOMANDIMEVE TË KOMISIONIT HETIMOR PARLAMENTAR TË NGRITUR ME VENDIMIN NR.72, DATË 17.3.2003

Në mbështetje të nenit  78 të Kushtetutës dhe të neneve 20, 21 dhe 22 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit”,

K U V E N D i

I REPUBLIKËS SË SHQIPËRISË

V E N D O S I:

I. Miratohet raporti përfundimtar, konkluzionet dhe rekomandimet e Komisionit Hetimor të Kuvendit, të ngritur me vendimin nr.72, datë 17.3.2003 “Për ngritjen e Komisionit hetimor të Kuvendit për hetimin e veprimtarisë së Qeverisë për transparencën e procesit të firmave piramidale në bazë të ligjit nr.8215, datë 9.5.1997 “Për kontrollin financiar të personave juridikë jobankarë që kanë marrë hua nga publiku i gjerë”, sipas tekstit bashkëlidhur këtij vendimi.
II. Raportit përfundimtar i bashkëlidhet mendimi i pakicës, sipas nenit 21 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit”.
III. Ky vendim hyn në fuqi menjëherë.

          KRYETARI
      Servet Pëllumbi



V E N D I M
Nr.493, datë 18.7.2003

PËR SHTYRJEN E AFATIT TË NEGOCIATAVE PËR FAZËN E PARË TË PRIVATIZIMIT TË INSIG -SHA

Në mbështetje të nenit 100 të Kushtetutës dhe të pikës 1 të nenit 4 të ligjit nr.8899, datë 22.5.2002 “Për përcaktimin e formës dhe të formulës së privatizimit të INSIG-sh.a.”, i ndryshuar, me propozimin e Ministrit të Financave, Këshilli i Ministrave

V E N D O S I:

Shtyrjen e afatit të negociatave me institucionet financiare ndërkombëtare për fazën e parë të privatizimit të INSIG-sh.a., për një periudhë kohore 6-mujore.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


V E N D I M
Nr.494, datë 18.7.2003

PËR MIRATIMIN E ÇMIMIT TË NEGOCIUAR PËR SHITJEN E AKSIONEVE TË INSIG- SHA, (FAZA E PARË)

Në mbështetje të nenit 100 të Kushtetutës dhe të paragrafit të dytë të nenit 3 të ligjit nr.8899, datë 22.5.2002 “Për përcaktimin e formës dhe formulës së privatizimit të INSIG-sh.a.”, me propozimin e Ministrit të Financave, Këshilli i Ministrave 

V E N D O S I:

1. Miratimin e çmimit të negociuar për vlerën totale (100%) të aksioneve të INSIG-sh.a., prej 3 200 000 000 (tre miliardë e dyqind milionë) lekësh.
2. Vlera që IFC-ja dhe BERZH-i do të paguajnë për blerjen e aksioneve të INSIG-sh.a. të jetë 39 për qind e vlerës së parashikuar në pikën 1 të këtij vendimi.
Ky vendim hyn në fuqi pas botimit në Fletoren Zyrtare.

     KRYEMINISTRI
               Fatos Nano



V E N D I M
Nr.495, datë 18.7.2003

PËR PËRCAKTIMIN E KUSHTEVE TË PERSONAVE DHE SASISË SË NEVOJSHME TË KARBURANTIT PËR PËRDORIM NGA ANIJET E PESHKIMIT

Në mbështetje të nenit 100  të Kushtetutës, të shkronjës “b” të pikës 2 të nenit 19 të ligjit nr.8976, datë 12.12.2002 “Për akcizat”, i ndryshuar, të ligjit nr.7971, datë 26.7.1995 “Për prokurimin publik”, i ndryshuar dhe të nenit 4 të ligjit nr.8450, datë 24.2.1999 “Për përpunimin, transportimin dhe tregtimin e naftës, gazit dhe nënprodukteve të tyre”, me propozimin e Ministrit të Bujqësisë dhe të  Ushqimit, Këshilli i Ministrave

V E N D O S I:

1. Ngritjen në portet e peshkimit të Shëngjinit, të Durrësit, të Vlorës dhe të Sarandës, brenda zonës doganore, të stacioneve të shitjes së gazoilit (diezel) për anijet e peshkimit të licencuara për ushtrimin e kësaj veprimtarie.
2. Tregtimi i karburanteve për furnizimin e anijeve të peshkimit të bëhet vetëm nga persona juridikë, të pajisur me lejet përkatëse, në përputhje me ligjin nr.8450, datë 24.2.1999 “Për përpunimin, transportimin dhe tregtimin e naftës, gazit dhe nënprodukteve të tyre”.
3. Përcaktimi i shoqërisë furnizuese të bëhet në përputhje me ligjin nr.7971, datë 26.7.1995 “Për prokurimin publik”, i ndryshuar.
4. Gazoili t’u shitet Organizatave të Menaxhimit të Peshkimit (OMP), sipas porteve të peshkimit, të cilat duhet:
a) të paraqesin kërkesën dhe grafikun e nevojave të anijeve të peshkimit për furnizimin me naftë;
b) të organizojnë grumbullimin dhe të paraqesin dokumentacionin e nevojshëm, të përcaktuar në udhëzimin e Drejtorisë së Përgjithshme të Takim-Taksave, dalë në zbatim të ligjit nr.8976, datë 12.12.2002 “Për akcizat”, i ndryshuar.
5. Rimbursimi i akcizës t’i bëhet drejtpërdrejt shoqërisë furnizuese një herë në tre muaj, në bazë të dokumenteve të paraqitura nga OMP-të e peshkimit.
6. Në bazë të numrit të anijeve  të peshkimit dhe të fuqisë motorike të tyre, sasia e gazoilit për 1 vit nuk duhet t’i kalojë sasitë e mëposhtme:
a) Durrës 	10 000 tonë;
b) Vlorë 	9 000 tonë;
c) Shëngjin 	6 000 tonë;
ç) Sarandë 	3 000 tonë.
7. Për periudhën 1 korrik 2003 deri në 31 dhjetor 2003 sasia e gazoilit për nevojat e peshkimit të jetë, për portet e përmendura në pikën 6 të këtij vendimi, sa gjysma e sasisë vjetore.
8. Ministria e Transportit dhe e Telekomunikacionit, nëpërmjet kapitenerive të porteve, Ministria e Rendit Publik, nëpërmjet Drejtorisë së Përgjithshme të Policisë (Drejtorisë së Policisë Kufitare), si dhe Ministria e Financave, nëpërmjet Drejtorisë së Përgjithshme të Doganave dhe asaj të Tatim-Taksave, të ndjekin procedurat e nisjes dhe të mbërritjes së anijeve të peshkimit për dhe  nga zonat e peshkimit.
9. Ngarkohen Ministria e Financave dhe Drejtoria e Përgjithshme e Tatim-Taksave të nxjerrin udhëzimet për regjistrin e karburanteve të anijeve të peshkimit dhe regjistrin e furnizimit të stacioneve të shitjes së karburanteve.
Ky vendim hyn në fuqi pas botimit në Fletoren Zyrtare.

KRYEMINISTRI
 Fatos Nano



V E N D I M
Nr.498, datë 18.7.2003

Për një ndryshim në vendimin nr.343, datë 11.7.2002 të Këshillit të Ministrave “Për pajisjen me numër telefoni celular të personave juridikë, publikë”

Në mbështetje të nenit 100 të Kushtetutës, të nenit 7 të Kodit të Procedurave  Administrave dhe të nenit 7 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë“, me propozimin e Kryeministrit, Këshilli i Ministrave

V E N D O S I:

Në shtojcën nr.1, që i bashkëlidhet vendimit nr.343, datë 11.7.2002 të Këshillit të Ministrave, pas pikës 11 shtohet pika 12 me këtë përmbajtje:
“12. Drejtori i Përgjithshëm i Policisë së Shtetit, Drejtori i Përgjithshëm i Doganave dhe Drejtori i Përgjithshëm i Tatimeve.”.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


V E N D I M
Nr.499, datë 18.7.2003

PËR MIRATIMIN E STRUKTURËS DHE TË NIVELEVE TË PAGAVE TË PUNONJËSVE TË DREJTORISË SË PËRGJITHSHME TË METROLOGJISË DHE TË KALIBRIMIT

Në mbështetje të nenit 100 të Kushtetutës, të neneve 18 e 29 të ligjit nr.8549, datë 11.11.1999 “Statusi i nëpunësit civil” dhe të neneve 2 e 5/1 të ligjit nr.8487, datë 13.5.1999 “Për kompetencat për caktimin e pagave të punës”, i ndryshuar me propozimin e Ministrit të Shtetit pranë Kryeministrit, Këshilli i Ministrave

V E N D O S I:

1. Struktura dhe nivelet e pagave për pozicionet “specialist”, “përgjegjës sektori”, “drejtor drejtorie” dhe “drejtor i përgjithshëm” në Drejtorinë e Përgjithshme të Metrologjisë dhe të Kalibrimit, të jenë sipas lidhjes nr.1, që i bashkëlidhet këtij vendimi.
2. Struktura dhe nivelet e pagave për pozicionet “inspektor”, “kryetar dege” dhe “drejtor i drejtorisë rajonale” në drejtorinë rajonale, degët dhe zyrat e metrologjisë dhe të kalibrimit të jenë sipas lidhjes nr.2, që i bashkëlidhet këtij vendimi.
3. Paga e grupit (kolona 1) e lidhjeve nr.1 dhe nr.2 – Diplomë e shkollës së lartë është 9 000 (nëntë mijë) lekë.
4. Shtesa për vjetërsi pune (kolona 2) jepet në masën 2 për qind pas çdo viti pune, deri në 25 vjet dhe llogaritet mbi pagën e grupit.
5. Shtesa për kualifikim (kolona 3) është 0.
6. Shtesa për pozicion të jetë sipas kolonës 4 të lidhjeve nr.1 dhe nr.2.
7. Punonjësit e tjerë të Drejtorisë së Përgjithshme të Metrologjisë dhe të Kalibrimit të paguhen sipas vendimit nr.726, datë 21.12.2000 të Këshillit të Ministrave “Për pagat e punonjësve të institucioneve buxhetore”, i ndryshuar.
8. Të gjitha dispozitat që bien në kundërshtim me këtë vendim, shfuqizohen.
9. Efekti financiar për vitin 2003, të përballohet nga të ardhurat e Drejtorisë së Përgjithshme të Metrologjisë dhe të Kalibrimit.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


Lidhja nr.1

STRUKTURA DHE NIVELET E PAGAVE PËR PUNONJËSIT E DREJTORISË SË PËRGJITHSHME TË METROLOGJISË DHE TË KALIBRIMIT

	Klasa
	Emërtimi
	Paga mujore

	
	
	Paga individuale
	Shtesa e pozicionit

	
	
	Shtesa e grupit (PG)
	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP) lekë

	
	
	1
	2
	3
	4

	II-a
	Drejtor i Përgjithshëm
	9 000
	2%
	0
	90 000

	II-b
	Drejtor Drejtorie
	9 000
	2%
	0
	74 000

	III-b
	Përgjegjës sektori
	9 000
	2%
	0
	40 000

	IV-b
	Specialist
	9 000
	2%
	0
	20 000














Lidhja nr.2

STRUKTURA DHE NIVELET E PAGAVE PËR PUNONJËSIT E DREJTORIVE RAJONALE, DEGËVE DHE ZYRAVE TË METROLOGJISË

	Emërtimi
	Paga mujore

	
	Paga individuale
	Shtesa e pozicionit

	
	Paga e grupit (PG)
	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP) lekë

	
	1
	2
	3
	4

	Drejtor i drejtorisë rajonale
	9 000
	2%
	0
	40 000

	Kryetar dege
	9 000
	2%
	0
	20 000

	Inspektor
	9 000
	2%
	0
	16 000




V E N D I M
Nr.500, datë 18.7.2003

Për miratimin e strukturës dhe të niveleve të pagave të punonjësve të avokatit të popullit

Në mbështetje të nenit 100 të Kushtetutës, të neneve 18 e 29 të ligjit nr.8549, datë 11.11.1999 “Statusi i nëpunësit civil” dhe të neneve 2 e 5 të ligjit nr.8487, datë 13.5.1999 “Për kompetencat për caktimin e pagave të punës”, i ndryshuar, me propozimin e Ministrit të Shtetit pranë Kryeministrit, Këshilli i Ministrave

V E N D O S I:

1. Struktura dhe nivelet e pagave për nëpunësit civilë në zyrën e Avokatit të Popullit të jenë sipas lidhjes nr.1, që i bashkëlidhet këtij vendimi dhe është pjesë përbërëse e tij.
2. Paga e grupit (kolona 1) e lidhjes 1 – Diplomë e shkollës së lartë është 9 000 (nëntë mijë) lekë.
3. Shtesa për vjetërsi pune (kolona 2) jepet në masën 2 për qind pas çdo viti pune deri në 25 vjet dhe llogaritet mbi pagën e grupit.
4. Shtesa për kualifikim (kolona 3) është 0.
5. Shtesa për pozicion të jetë sipas kolonës 4 të lidhjes nr.1.
6. Nivelet e pagave, sipas vendimit nr.711, datë 27.12.2001 të Këshillit të Ministrave “Për strukturat dhe nivelet e pagave të nëpunësve civilë në institucionet e administratës qendrore, administratës së Presidentit dhe të Kuvendit dhe disa shtesa dhe ndryshime në vendimin nr.726, datë 21.12.2000 të Këshillit të Ministrave “Për pagat e punonjësve të institucioneve buxhetore”, i ndryshuar, për emërtesat e mëposhtme të jenë:
- “shef kabineti i Avokatit të Popullit” barazohet në pagë me “këshilltarin e Kryeministrit”;
- “këshilltari i Avokatit të Popullit” barazohet në pagë me “ndihmësin e Kryeministrit”;
- “sekretari i Avokatit të Popullit” barazohet në pagë me “sekretarin e Presidentit, Kryetarit të Kuvendit,Kryeministrit, Zëvendëskryeministrit, nënkryetarit të Kuvendit”;
- “sekretari në zyrën e Avokatit të Popullit” barazohet në pagë me “sekretar ministri”.
7. Për punonjësit e tjerë të zyrës së Avokatit të Popullit të zbatohet lidhja II/4 “Nivelet e pagës sipas funksioneve në Këshillin e Ministrave”, që i bashkëlidhet vendimit nr.726, datë 21.12.2000 të Këshillit të Ministrave “Për pagat e punonjësve të institucioneve buxhetore”, i ndryshuar.
8. Të gjitha dispozitat që bien në kundërshtim me këtë vendim shfuqizohen.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


Lidhja nr.1

	
	
	Paga mujore

	Klasa
	Emërtimi
	Paga individuale (Paga bazë)
	Shtesa e pozicionit

	
	
	1
	2
	3
	4

	
	
	Paga e grupit (PG)
	Shtesa vjetore për vjetërsi (SHV)
	Shtesa për kualifikim (SHK)
	Shtesa për pozicion (SHP)

	I-a
	Sekretar i Përgjithshëm
	9 000
	2%
	0
	111 000

	II-a
	Ndihmëskomisioner kategoria e parë
	9 000
	2%
	0
	90 000

	II-b
	Ndihmëskomisioner kategoria e dytë 
Drejtor Drejtorie
	9 000
	2%
	0
	74 000

	III-a
	Përgjegjës sektori
	9 000
	2%
	0
	55 000

	IV-b
	Specialist
	9 000
	2%
	0
	20 000







V E N D I M
Nr.501, datë 18.7.2003

PËR DISA NDRYSHIME NË VENDIMIN NR.230, DATË 22.5.1999 TË KËSHILLIT TË MINISTRAVE “PËR STRUKTURËN DHE ORGANIKËN ANALITIKE TË ADMINISTRATËS DOGANORE”, I NDRYSHUAR

Në mbështetje të nenit 100 të Kushtetutës dhe të nenit 13 të ligjit nr.8449, datë 27.1.1999 “Për Kodin Doganor të Republikës së Shqipërisë“, me propozimin e Ministrit të Financave, Këshilli i Ministrave

V E N D O S I:

1. Në lidhjen nr.1, që i bashkëlidhet vendimit nr.230, datë 22.5.1999 të Këshillit të Ministrave, i ndryshuar, të bëhen këto ndryshime:
a) Në Departamentin Operativ-Hetimor, në varësi të shefit të Departamentit Operativ-Hetimor krijohet njësia e kontrollit pas zhdoganimit (Posteriori).
b) Numri i përgjithshëm i punonjësve të njësisë së kontrollit pas zhdoganimit (Posteriori) të jetë 10 (dhjetë) vetë.
c) Numri i komandantëve të grupit të Drejtorisë së Antikontrabandës nga "20 (njëzet) vetë" të bëhet “15 (pesëmbëdhjetë) vetë”.
ç) Numri i doganierëve të antikontrabandës nga “80 (tetëdhjetë) vetë” të bëhet “75 (shtatëdhjetë e pesë) vetë”.
2. Ngarkohet Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


V E N D I M
Nr.503, datë 18.7.2003

PËR  SHPRONËSIMIN PËR INTERES PUBLIK TË PASURIVE TË PALUAJTSHME, QË PREKEN NGA NDËRTIMI I SEGMENTIT RRUGOR VALIAS-QERREKË-RINAS, SI DHE TË PRONARËVE, PASURITË E TË CILËVE NDODHEN BRENDA RRETHIMIT TË AEROPORTIT “NËNË TEREZA”

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private për interes publik”, me propozimin e Ministrit të Transportit dhe të Telekomunikacionit, Këshilli i Ministrave

  V E N D O S I:

1. Shpronësimin, për interes publik, të pasurive të paluajtshme, që preken nga ndërtimi i segmentit rrugor Valias-Qerrekë-Rinas, si dhe të pronarëve, pasuritë e të cilëve ndodhen brenda rrethimit të aeroportit “Nënë Tereza”.
2. Shpronësimi të bëhet në favor të “Albtransport”-sh.a.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën, e cila i bashkëlidhet këtij vendimi për sipërfaqet 14 137 m2 tokë/arë, 10 600 m2 tokë/truall dhe 14 774 m2 kullotë, e vlerësuar në shumën e përgjithshme prej 34 469 200 (tridhjetë e katër milionë e katërqind e gjashtëdhjetë e nëntë mijë e dyqind) lekësh.
4. Vlera e shpenzimeve procedurale të jetë në shumën 258 600 (dyqind e pesëdhjetë e tetë mijë e gjashtëqind) lekë.
5. Fondi prej 34 727 800 (tridhjetë e katër milionë e shtatëqind e njëzet e shtatë mijë e tetëqind) lekësh të përballohet nga “Albtransport” sh.a.
6. Shpronësimi të përfundojë brenda datës 31.7.2003.
7. Afati i përfundimit të punimeve të jetë 90 ditë nga shpallja e fituesit të tenderit.
8. Mënyra e pagesës për çështjet në konflikt ose në proces regjistrimi të bëhet në përputhje me kushtet e përcaktuara në ligjin nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private për interes publik”.
9. Ngarkohet Ministria e Transportit dhe e Telekomunikacionit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

  KRYEMINISTRI
Fatos Nano




Republika e Shqipërisë
Qarku Durrës
Fshati:Qërrek-Rinas

LISTA E PRONARËVE QË SHPRONËSOHEN PËR EFEKT TË NDËRTIMIT TË RRUGËS VALIAS-QERREK-RINAS, SI DHE PRONARËVE QË NDODHEN BRENDA RRETHIMIT TË AEROPORTIT “NËNË TEREZA”

Lloji i pasurisë së paluajtshme: tokë bujqësore, truall, kullotë nr.1-40
	Nr.
	Emri
	Atësia
	Mbiemri
	Nr/pasurisë
	Tokë
bujqësore
m2
	Truall sip
m2
	Kullotë
sip m2
	Çmimi
lek/m2
	Vlera (lekë)
	Shënime

	1
	Avdulla
	
	Kulla
	146/13
	100
	
	
	1000
	100000
	Konfirmim  Z.Rr.P.P

	2
	Sherif
	
	Kallari
	146/34
	700
	
	
	1000
	700000
	Konfirmim  Z.Rr.P.P

	3
	Besim
	
	Kallari
	146/32
	460
	
	
	1000
	460000
	Konfirmim  Z.Rr.P.P

	4
	Qamil
	Lule
	Kallari
	146/30
	403
	
	
	1000
	403000
	Konfirmim  Z.Rr.P.P

	5
	Mehdi
	Kallari
	
	146/28
	288
	
	
	1000
	288000
	Konfirmim  Z.Rr.P.P

	6
	Ramazan
	
	Kallari
	146/28
	300
	
	
	1000
	300000
	Konfirmim  Z.Rr.P.P

	7
	Shkëlqim
	
	Kallari
	146/24
	113
	
	
	1000
	113000
	Konfirmim  Z.Rr.P.P

	8
	Beram 
	
	Kallari
	146/22
	213
	
	
	1000
	213000
	Konfirmim  Z.Rr.P.P

	9
	Esat
	
	Kallari
	146/20
	288
	
	
	1000
	288000
	Konfirmim  Z.Rr.P.P

	10
	Petrit
	
	Kallari
	146/18
	125
	
	
	1000
	125000
	Konfirmim  Z.Rr.P.P

	11
	Hysen
	
	Kallari
	146/16
	350
	
	
	1000
	350000
	Konfirmim  Z.Rr.P.P

	12
	Kujtim
	
	Kallari
	140/21
	495
	
	
	1000
	495000
	Konfirmim  Z.Rr.P.P

	13
	Petrit
	
	Kallari
	140/19
	190
	
	
	1000
	190000
	Konfirmim  Z.Rr.P.P

	14
	Ramazan 
	
	Halili
	140/17
	520
	
	
	1000
	520000
	Konfirmim  Z.Rr.P.P

	15
	Xhemal
	
	Sula
	140/15
	357
	
	
	1000
	357000
	Konfirmim  Z.Rr.P.P

	16
	Haxhi
	
	Sula
	140/13
	674
	
	
	1000
	674000
	Konfirmim  Z.Rr.P.P

	17
	Fiqiri
	
	Sula
	140/11
	925
	
	
	1000
	925000
	Konfirmim  Z.Rr.P.P

	18
	Xhelal
	
	Sula
	59/27
	645
	
	
	1000
	645000
	Konfirmim  Z.Rr.P.P

	19
	Petrit
	
	Sula
	59/29
	555
	
	
	1000
	555000
	Konfirmim  Z.Rr.P.P

	20
	Ram
	
	Doku
	59/31
	100
	
	
	1000
	100000
	Konfirmim  Z.Rr.P.P

	21
	Naim
	
	Doku
	59/33
	432
	
	
	1000
	432000
	Konfirmim  Z.Rr.P.P

	22
	Bedri
	
	Maloku
	59/34
	390
	
	
	1000
	390000
	Konfirmim  Z.Rr.P.P

	23
	Mersin
	
	Kurti
	59/39
	323
	
	
	1000
	323000
	Konfirmim  Z.Rr.P.P

	24
	Skënder
	
	Cekeli
	59/41
	133
	
	
	1000
	133000
	Konfirmim  Z.Rr.P.P

	25
	Musa
	
	Zhllima
	59/43
	405
	
	
	1000
	405000
	Konfirmim  Z.Rr.P.P

	26
	Etem
	
	Zhllima
	59/43
	338
	
	
	1000
	338000
	Konfirmim  Z.Rr.P.P

	27
	Xhavit
	
	Kallari
	59/47
	100
	
	
	1000
	100000
	Konfirmim  Z.Rr.P.P

	28
	Ramazan
	
	Balliu
	59/49
	300
	
	
	1000
	300000
	Konfirmim  Z.Rr.P.P

	29
	Hider
	
	Balliu
	59/51
	440
	
	
	1000
	440000
	Konfirmim  Z.Rr.P.P

	30
	Hamid
	
	Balliu
	59/53-10
	1100
	
	
	1000
	1100000
	Konfirmim  Z.Rr.P.P

	31
	Sami
	
	Doku
	59/35
	375
	
	
	1000
	375000
	Konfirmim  Z.Rr.P.P

	32
	Avdulla
	Zenel
	Kulla
	147/9
	
	
	1045
	300
	313500
	

	33
	Avdulla
	Zenel
	Kulla
	146/13
	
	
	700
	300
	210000
	Konfirmim  Z.Rr.P.P

	34
	Avdulla
	Zenel
	Kulla
	151/3
	
	
	5561
	300
	1668300
	

	35
	Zenel
	Berush
	Kulla
	149
	
	1200
	
	1500
	1800000
	

	36
	Ali
	Xhemal
	Kurti
	34/3
	2000
	
	
	1000
	2000000
	

	37
	Avdulla 
	Zenel
	Kulla
	148/2
	
	4400
	
	1500
	6600000
	

	38
	Halil
	
	Lila
	148/1
	
	5000
	
	1500
	7500000
	

	39
	Halil
	
	Lila
	217/1
	
	
	5568
	300
	1670400
	

	40
	Halil
	
	Lila
	150/7
	
	
	1900
	300
	570000
	

	
	Shuma:
	
	
	
	14137
	10600
	14774
	
	34469200
	



Mbyllet me numër rendor 40 (dyzet).



V E N D I M 
Nr.506, datë 18.7.2003

Për ndërtimin me koncesion të autostradës Rrogozhinë-Pezë-Degëzim Tiranë-Vorë-Thumanë dhe caktimin e organit shtetëror të autorizuar

Në mbështetje të nenit 100 të Kushtetutës dhe të neneve 2 pika 20 e 7 të ligjit nr.7973, datë 26.7.1995 “Për koncesionet dhe pjesëmarrjen e sektorit privat në shërbimet publike dhe infrastrukturë“, i ndryshuar, me propozimin e Ministrit të Transportit dhe të Telekomunikacionit, Këshilli i Ministrave

V E N D O S I:

1. Miratimin e propozimit të pakërkuar, paraqitur nga shoqëria “RIVIERA J.V.Ltd & sh.a. “DNS” S.A.” me “Ofertë publike” për ndërtimin me koncesion të autostradës Rrogozhinë -Pezë-Degëzim Tiranë-Vorë-Thumanë.
2. Caktimin e Ministrisë së Transportit dhe të Telekomunikacionit si Organ Shtetëror të Autorizuar për përgatitjen, negociimin, formulimin dhe nënshkrimin e kontratës së koncesionit të formës “BOT” me shoqërinë koncesionare “RIVIERA J.V.Ltd & sh.a. “DNS” S.A.”.
3. Kontrata e koncesionit të hyjë në fuqi pas ratifikimit në Kuvendin e Republikës së Shqipërisë.
Ky vendim hyn në fuqi menjëherë.

  KRYEMINISTRI
Fatos Nano






V E N D I M
Nr.507, datë 18.7.2003

Për kompensimin për privacionet dhe humbjet që i shkaktohen punonjësit të policisë së shtetit, për shkak të nevojave të punës dhe të shërbimit

Në mbështetje të nenit 100 të Kushtetutës, të neneve 5 dhe 63 pika 3 të ligjit nr.8553, datë 25.11.1999 “Për Policinë e Shtetit”, të nenit 24 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të nenit 8 të ligjit nr.8993, datë 20.12.2002 “Për Buxhetin e Shtetit të vitit 2003”, me propozimin e Ministrit të Rendit Publik, Këshilli i Ministrave

V E N D O S I:

1. Punonjësi i Policisë së Shtetit kur transferohet, komandohet ose emërohet për herë të parë, për nevoja pune e shërbimi, në drejtoritë e policisë së qarqeve dhe në komisariatet e policisë jashtë vendbanimit të vet, përfiton shpërblim mujor deri në ndryshimin e vendbanimit, në masën si më poshtë vijon:
a) Në Drejtorinë e Policisë së Qarkut Kukës dhe në komisariatet e policisë së Kukësit, Tropojës, Hasit dhe Pukës, në masën 15 000 (pesëmbëdhjetë mijë) lekë.
b) Në drejtoritë e policisë së qarqeve Shkodër e Dibër dhe në komisariatet e policisë së Shkodrës, Dibrës, Bulqizës, Matit, Malësisë së Madhe dhe Mirditës, në masën 10 000 (dhjetë mijë) lekë;
c) Në drejtoritë e policisë së qarqeve dhe në komisariatet e tjera të policisë, në masën 5 000 (pesëmijë) lekë.
2. Punonjësit të policisë, që transferohen për nevoja pune, në rastet e pamundësisë së punësimit të bashkëshortes/it, që më parë ka qenë në marrëdhënie pune, i jepet një pagesë, deri në çastin e punësimit, në masën:
a) 50 për qind të pagës minimale në shkallë vendi, të miratuar nga Këshilli i Ministrave, kur bashkëshortja/i ka vjetërsi pune nga 3 muaj deri në 1 vit;
b) 100 për qind të pagës mujore minimale në shkallë vendi, të miratuar nga Këshilli i Ministrave, kur bashkëshortja/i ka vjetërsi pune mbi 1 vit deri në 10 vjet;
c) 100 për qind të pagës mesatare mujore të vitit të fundit të punës, por jo më shumë se 150 për qind të pagës minimale në shkallë vendi, të miratuar nga Këshilli i Ministrave, kur bashkëshortja/i ka vjetërsi pune mbi 10 vjet.
Paga mesatare mujore e bashkëshortes/it indeksohet me rritjen e pagave, sipas vendimeve të Këshillit të Ministrave.
Koha e qëndrimit pa punë e bashkëshortes/it të punonjësit të policisë deri në 15 vjet, në rastet kur në vendbanimin përkatës nuk ekzistojnë mundësi punësimi, llogaritet në vjetërsinë e përgjithshme të punës për efekt pensioni. Kontributi i sigurimeve derdhet nga institucioni dhe përfituesi, sipas skemës së sigurimeve shoqërore për punonjësit civilë.
Për përfitimin e kësaj pagese bashkëshortja/i duhet të bëjë kërkesë për t’u punësuar dhe të regjistrohet në zyrat e punësimit e të përkrahjes sociale dhe në institucionin ku punon bashkëshorti.
3. Punonjësit të Policisë së Shtetit, për punë cilësore, angazhim e rezultate të larta në luftën ndaj krimit, sigurimit të rendit, gatishmërisë, ruajtjes së administrimit të pronës dhe në kryerjen e detyrave e të shërbimeve të veçanta, i jepet shpërblim deri në 6 (gjashtë) paga mujore  në vit. Masa e shpërblimit përcaktohet dhe jepet me urdhër të Drejtorit të Përgjithshëm të Policisë, deri në 2 (dy) paga mujore në vit dhe me urdhër të Ministrit të Rendit Publik, deri në 6 (gjashtë) paga mujore në vit.
4. Efektet financiare, që rrjedhin nga zbatimi i këtij vendimi, të përballohen nga buxheti i miratuar për Ministrinë e Rendit Publik.
5. Vendimi nr.86, datë 12.3.1992 i Këshillit të Ministrave “Për disa të drejta e detyrime të ushtarakëve, të cilat rrjedhin nga ligji “Për statusin e ushtarakut të Forcave të Armatosura të Republikës së Shqipërisë”, nuk zbatohet për punonjësit e Policisë së Shtetit.
6. Ngarkohet Ministria e Rendit Publik për zbatimin e këtij vendimi.
Ky vendim hyn në fuqi pas botimit në Fletoren Zyrtare.

  KRYEMINISTRI
Fatos Nano




V E N D I M
Nr.508, datë 18.7.2003

Për miratimin e marrëveshjes ndërmjet qeverisë së Republikës të Shqipërisë dhe qeverisë së republikës Të bullgarisë për bashkëpunimin në fushën e shëndetësisë

Në mbështetje të nenit 100 të Kushtetutës dhe të neneve 17 e 23  të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Zëvendëskryeministrit dhe Ministër i Punëve të Jashtme, Këshilli i Ministrave

V E N D O S I:

Miratimin e Marrëveshjes ndërmjet Qeverisë së Republikës të Shqipërisë dhe Qeverisë së Republikës të Bullgarisë për bashkëpunimin në fushën e shëndetësisë.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


Marrëveshje 
Ndërmjet qeverisë së republikës të shqipërië dhe qeverisë së republikës të bullgarisë për bashkëpunim në fushën e shëndetësisë

Qeveria e Republikës së Shqipërisë dhe Qeveria e Republikës së Bullgarisë, këtej e tutje të quajtura “Palë Kontraktuese”:
të udhëhequra nga dëshira për të zhvilluar dhe shtrirë bashkëpunimin në fushën e shëndetësisë ndërmjet vendeve të tyre;
të bindura që ky bashkëpunim do të kontribuojë në përmirësimin e gjendjes shëndetësore të popullatës së vendeve të tyre,
kanë rënë dakord si më poshtë:

Neni 1

Palët Kontraktuese do të zhvillojnë dhe promovojnë bashkëpunimin në fushën e kujdesit shëndetësor mbi bazën e reciprocitetit dhe interesit të përbashkët dhe në përputhje me legjislacionin, që vepron në të dy vendet.

Neni 2 

Palët Kontraktuese do të bashkëpunojnë kryesisht në fushat e mëposhtme prioritare:
1. Politika shëndetësore;
2. Dhënia e ndihmës mjekësore popullatës;
3. Kontrolli sanitar mbi ushqimet, mallrat dhe faktorët mjedisorë;
4. Kontrolli epidemiologjik i sëmundjeve infektive dhe parazitare;
5. Promovimi shëndetësor dhe parandalimi i sëmundjeve;
6. Politika e barnave mjekësore;
7. Legjislacioni shëndetësor;
8. Politika e trajnimit të stafit mjekësor;
9. Shkencat mjekësore.
Bashkëpunimi në fushat e përmendura  nuk do të përjashtojë fusha të tjera për bashkëpunim sipas interesit të përbashkët.

Neni 3

Palët Kontraktuese do të inkurajojnë bashkëpunimin nëpërmjet:
1. shkëmbimit të informacionit mbi gjendjen shëndetësore të popullatës dhe kërkimeve në këtë fushë, të të dhënave statistikore në fushën e shëndetësisë, në aktet e legjislacionit shëndetësor etj.;
2. Shkëmbimit reciprok të ekspertëve dhe grupeve të studimit;
3. Pjesëmarrjes në takime ndërkombëtare që mbahen në vendin e Palës tjetër Kontraktuese;
4.kontakteve direkte ndërmjet institucioneve shëndetësore të të dyja Palëve Kontraktuese;
5.shkëmbimit të eksperiencës dhe rezultateve praktike për problemet prioritare të të dy vendeve.
6.shkëmbimit të informacionit mbi lejet për përdorimin e produkteve mjekësore, kontrollin e prodhimit të barnave mjekësore, përdorimin dhe shpërndarjen e barnave mjekësore;
7. formave të tjera bashkëpunimi siç do të bien dakord nga të dyja Palët Kontraktuese.

Neni 4

Palët Kontraktuese do të zhvillojnë dhe promovojnë bashkëpunimin në fushën e shëndetësisë ndërmjet universiteteve mjekësore, qendrave kombëtare mjekësore, spitaleve dhe institucioneve të tjera shëndetësore. Institucionet përkatëse mund të konkludojnë marrëveshje direkte, duke përcaktuar subjektet e bashkëpunimit, format, etapat dhe kushtet financiare.

Neni 5

Palët Kontraktuese do të inkurajojnë pjesëmarrjen e specialistëve të tyre në kongrese shkencore kombëtare dhe aktivitete të tjera në fushën e shëndetësisë me pjesëmarrje  ndërkombëtare. Për këtë qëllim ato do të shkëmbejnë informacion çdo vit  për aktivitetet mjekësore të organizuara prej tyre, duke përfshirë kohën  dhe vendin ku do të mbahen.

Neni 6

1. Palët  Kontraktuese do të informojnë njëra-tjetrën për sëmundjet ngjitëse të regjistruaram të cilat mund të shkaktojnë përhapje epidemish jashtë kufijve.
2. Palët Kontraktuese do të shkëmbejnë informacion për gjendjen ekologjike të ambientit në vendet e tyre dhe konform kompetencave të tyre do të  koordinojnë përpjekjet për përmirësimin e tij, veçanërisht për çështjet që kanë të bëjnë me ndotjen.

Neni 7

Palët Kontraktuese do të shkëmbejnë eksperiencë në përpunimin e programeve për trajnimin e stafit mjekësor dhe kualifikimeve pasuniversitare, do të ftojnë trajnues për të dhënë leksione si ekspertë për të zhvilluar projekte.

Neni 8

Dhënia e ndihmës mjekësore dhe trajtimi i qytetarëve të të dy vendeve gjatë qëndrimit në vendin tjetër do të kryhet në përputhje me legjislacionin që vepron në vendin pritës.

Neni 9

1. Palët Kontraktuese do të caktojnë Ministrinë e Shëndetësisë të Republikës së Shqipërisë dhe Ministrinë e Shëndetësisë të Republikës së Bullgarisë si organet kompetente për koordinimin e aktiviteteve të lidhura me zbatimin e kësaj Marrëveshjeje.
2. Përfaqësues të Ministrisë të Shëndetësisë së Shqipërisë dhe të Ministrisë së Shëndetësisë të Bullgarisë, çdo vit, do të sigurojnë me radhë mbledhje për vlerësimin e realizimit të Marrëveshjes dhe për të përcaktuar aktivitete të reja specifike për vitin përkatës.
3. Shpenzimet për akomodimin (hotel dhe ushqim) për pjesëmarrësit sipas paragrafit 2 do të mbulohen nga Pala pritëse dhe shpenzimet e udhëtimit do të mbulohen nga Pala dërguese.

Neni 10

Palët Kontraktuese do të shkëmbejnë mjekë, dentistë, farmacistë, kërkues, lektorë dhe specialistë të tjerë mjekësore për trajnime profesionale afatshkurtëra ose shkëmbim eksperience. Palët bien dakord që shkëmbimi i specialistëve do të organizohet sipas kushteve financiare të mëposhtme:
1. Jo mbi bazë valute, për jo më shumë se 30  ditë në vit, që do të realizohet reciprokisht. Në këtë rast, Pala dërguese do të mbulojë shpenzimet e udhëtimit ndërmjet dy kryeqyteteve. Pala pritëse do të mbulojë shpenzimet e hotelit, dietat ditore dhe transportin brenda vendit. Shuma e kuotës financiare ditore do të vendoset konform legjislacionit në vendin e Palës pritëse.
2. Mbi baza valute, kur Pala dërguese do të paguajë shpenzimet për dietat ditore, hotelin dhe udhëtimin.
3. Të dyja Palët do të informojnë njëra-tjetrën për datën e programuar të vizitës, numrin e ekspertëve, pozicionet përkatëse, aftësinë në gjuhën e huaj të folur dhe temat për të cilat do të diskutohet, të paktën dy muaj para datës së planifikuar të vizitës.

Neni 11

Në rastet kur ftohen specialistë për të marrë pjesë në kongrese mjekësore dhe takime të tjera, kushtet financiare do të deklarohen në ftesë.

Neni 12

1. Kjo Marrëveshje do të hyjë  në fuqi ditën e marrjes së notës së dytë diplomatike, me anë të së cilës, Palët Kontraktuese do të informojnë njëra-tjetrën, nëpërmjet kanaleve diplomatike, për përmbushjen e procedurave të brendshme ligjore të të dy vendeve, për hyrjen në fuqi të Marrëveshjes.
2. Kjo Marrëveshje do të qëndrojë në fuqi për një periudhë 5 (pesë) vjeçare. Vlefshmëria e saj do të rinovohet automatikisht për çdo periudhë pasardhëse 5 (pesë) vjeçare, nëse asnjë prej Palëve Kontraktuese nuk e përfundon atë, duke njoftuar Palën tjetër në formë të shkruar, mbi qëllimin e saj për ta përfunduar atë, të paktën 6 (gjashtë) muaj para skadimit të periudhës respektive të aktivizimit të Marrëveshjes.

Neni 13

Marrëveshja ndërmjet Qeverisë së Republikës Popullore  Socialiste të Shqipërisë dhe Qeverisë së Republikës Popullore të Bullgarisë për bashkëpunim në fushën e shëndetësisë dhe shkencave mjekësore, e nënshkruar në  Sofie më 13 mars 1990, do të deklarohet e pavlefshme në marrëdhëniet ndërmjet dy Palëve Kontraktuese, me hyrjen në fuqi të kësaj Marrëveshjeje.

Nënshkruar në Tiranë, më 5 qershor 2003 në dy kopje origjinale, në shqip, bullgarisht dhe anglisht, secili nga tekstet do të jetë njësoj i barasvlefshëm. Në rast interpretimesh të ndryshme, teksti në anglisht do të ketë fuqinë dominuese.




V E N D I M
Nr.516, datë 18.7.2003

Për kalimin e varësisë së tipografisë  ushtarake SHA nga ministria e mbrojtjes, ministrisë së pushtetit vendor dhe të decentralizimit

Në mbështetje të pikës 2 të nenit 100 të Kushtetutës dhe të nenit 4 të ligjit nr.7926, datë 20.4.1995 “Për transformimin e ndërmarrjeve shtetërore në shoqëri tregtare”, i ndryshuar, me propozimin e Ministrit të Mbrojtjes dhe të Ministrit të Pushtetit Vendor dhe të Decentralizimit, Këshilli i Ministrave

V E N D O S I:

1. Tipografia ushtarake sh.a., me mjetet kryesore dhe objektet e saj, e cila deri më tani ka qenë në varësi të Ministrisë së Mbrojtjes, t’i kalojë në varësi Ministrisë së Pushtetit Vendor dhe të Decentralizimit.
2. Ngarkohen Ministria e Mbrojtjes, Ministria e Pushtetit Vendor dhe e Decentralizimit dhe Ministria e Ekonomisë për zbatimim e këtij vendimi.
Ky vendim hyn në fuqi pas botimit në Fletoren Zyrtare.

  KRYEMINISTRI
Fatos Nano



UDHËZIM
Nr.4, datë 18.7.2003

PËR KËRKESAT E DOKUMENTACIONIT LIGJOR DHE TEKNIK, QË DUHET TË PËRMBAJË DOSJA E DIGAVE DHE E DAMBAVE

Në mbështetje të pikës 5 të nenit 100 të Kushtetutës, të neneve 6, 9 shkronja “b” dhe 13 të ligjit nr.8681, datë 2.11.2000 “Për projektimin, ndërtimin, shfrytëzimin dhe mirëmbajtjen e digave dhe dambave”, me propozimin e Ministrit të Rregullimit të Territorit dhe të Turizmit, Këshilli i Ministrave

U D H Ë Z O N:

A. Dokumentacioni ligjor që duhet të përmbajë dosja e digave dhe e dambave të reja dhe ekzistuese për projektimin, ndërtimin, shfrytëzimin dhe mirëmbajtjen e tyre, të jetë si më poshtë vijon:
1. Licencën e kategorive përkatëse për projektim dhe zbatim, lëshuar nga Ministria e Rregullimit të Territorit dhe e Turizmit.
2. Licencën e shfrytëzimit lëshuar nga institucionet përkatëse.
3. Dokumentacionin ligjor të parashikuar në nenin 6 të ligjit nr.8681, datë 2.11.2000 “Për projektimin, ndërtimin, shfrytëzimin dhe mirëmbajtjen e digave dhe dambave”.
B. Dokumentacioni teknik që duhet të përmbajë dosja e digave dhe e dambave të reja dhe ekzistuese për projektimin, ndërtimin, shfrytëzimin dhe mirëmbajtjen e tyre, të jetë si më poshtë vijon:
I. Për digat/dambat që do të ndërtohen
Për të gjitha digat/dambat e reja, që do të ndërtohen, duhet dokumentacioni teknik i parashikuar në nenin 5 kreu III të ligjit nr.8681, datë 2.11.2000 “Për projektimin, ndërtimin, shfrytëzimin dhe mirëmbajtjen e digave dhe dambave”.
II. Për digat dhe dambat ekzistuese në shfrytëzim
Emri i digës____________
Emri i lumit/përroit___________
Të dhëna të përgjithshme:
1. Emri i ministrisë ose i institucionit investues që paraqet dosjen.
2. Shfrytëzimi i veprës (pronari ose koncesionari).
3. Përgjegjësi i punimeve (ndërmarrja që e ka ndërtuar).
4. Projektuesi.
5. Mbikëqyrësi i punimeve.
6. Organizata e studimeve kryesore.
7. Organizata e studimeve të veçanta: (gjeologji, gjeofizikë, mekanikë shkëmbi, mekanikë dherash, modelim, hidrologji etj.).
8. Rrjedhja e ujit (mënyra e mbushjes: me burimin e vet, me kanal ushqyes, me stacion pompimi etj.).
9. Qarku.
10. Bashkia më e afërt.
11. Destinacioni kryesor dhe ndihmës i digës.
Karakteristikat kryesore të digës ekzistuese
1. Natyra (muraturë e zakonshme, beton, beton arme, mbushje me gurë, mbushje dheu, e përzierë dhe me gurë etj.).
2. Tipi (me rëndesë, hark-rëndesë, hark, me shumë harqe, kundërforcë, digë dheu, digë guri, digë dheu dhe guri me bërthamë argjile ose me ekran prej argjile, betoni, bitumi, gjeomembranë etj.).
3. Formacioni i bazamentit.
4. Lartësia mbi terrenin natyror dhe nga pika më e ulët e gërmimit.
5. Gjatësia e kurorës.
6. Gjerësia maksimale në nivelin e terrenit natyror (bazamentit).
7. Pjerrësia e skarpatës së sipërme.
8. Pjerrësia e skarpatës së poshtme;
9. Rrezja e kurbaturës në anën e sipërme të kurorës.
10. Lartësia e kurorës së digës (Vm).
11. Lartësia e kurorës së pragut të shkarkuesit (Vm).
12. Vëllimi i trupit të digës.
13. Dispozitivat e vrojtimit (matja e prurjeve të filtrimit, prurja e drenave, piezometrat, pendulet, instalimet për vizime topografike, dispozitivat e matjes së uljeve ose të deformacioneve, ekstensiometrat, etj).
14. Periudha e kryerjes së punimeve të ndërtimit të digës nga _______deri në _______.
15. Data e vënies për herë të parë në ngarkesë.
16.Data e zbrazjes së fundit.
17. Data dhe natyra e incidenteve të vëna re pas vënies së parë nën ngarkesë, data dhe natyra e riparimeve kryesore të kryera mbi digë dhe në organet anekse të saj.

Karakteristikat kryesore të rezervuarit
1.Lartësia e nivelit maksimal për shfrytëzim normal VNN (ml).
2. Lartësia e nivelit maksimal të jashtëzakonshëm VNM (ml);
3. Sipërfaqja e pasqyrës së ujit në nivelin normal (km2)’
4. Sipërfaqja e pasqyrës së ujit në nivelin maksimal (km2);
5. Kapaciteti i përgjithshëm i rezervuarit (në 106 m3);
6. Kapaciteti i vëllimit të dobishëm (në 106 m3);
7. Kurbat V=f (H); S=f(H).
8. Koha e mbushjes së vëllimit të vdekur.

Karakteristikat klimatike dhe hidrologjike
1. Temperaturat ekstreme në vitin mesatar.
2. Sipërfaqja e basenit shimbledhës (në km2).
3. Lartësia e rreshjeve mesatare vjetore  (në mm).
4. Prurja mesatare vjetore e lumit/përroit (në m3/sek) në aksin e digës.
5. Plotat historike të matura.
6. Data e plotës më të madhe të vrojtuar.
7. Prurja e plotës më të madhe të vrojtuar (m3/sek).
8.Veprat e shkarkimit të plotave:
8.1 tipi (kapërderdhës i lirë, kapërderdhës anësor, porta sipërfaqësore, puse dhe galeri etj.);
8.2 numri dhe përmasat kryesore;
8.3 vendndodhja;
8.4 prurja maksimale që mund të shkarkohet me nivelin maksimal të jashtëzakonshëm (në m3/sek) dhe kapaciteti shkarkues i çdo vepre shkarkimi i shprehur me kurbat Q=f(H).
9. Veprat e marrjes:
9.1 tipi;
9.2 prurja maksimale (në m3/sek).
10.Veprat e zbrazjes:
10.1 tipi;
10.2 numri dhe përmasat kryesore;
10.3 prurja maksimale (në m3/sek);
10.4 koha e zbrazjes së rezervuarit (duke supozuar se prurjet që hyjnë në rezervuar janë zero).
11. Prurja e përgjithshme që mund të shkarkohet (në m3/sek).
12. Shpejtësia e erës (km/orë).
13. Planimetria në shkallë të përshtatshme e bashkëvendosjes së veprave, seksione tip të digës, vizatime me përmasa të shkarkuesve dhe veprave të marrjes.

Karakteristika të tjera të aksit të veprës ekzistuese dhe të objekteve anekse të saj
Rregullore të shfrytëzimit dhe mirëmbajtjes së digës dhe anekseve të saj
III. Për digat dhe dambat ekzistuese ku do të kryhen punime riparimesh, rikonstruksionesh ose studime të ndryshme
Riparimet ose punimet e përmirësimit të propozuar
1. Ministria ose institucioni investues.
2. Natyra e punimeve.
3. Përgjegjësi i punimeve.
4. Mbikëqyrësi i punimeve.
5. Projektuesi:
5.1 organizata e studimeve kryesore;
5.2 organizata e studimeve të veçanta (gjeologji, gjeofizikë, mekanikë shkëmbi, mekanika e dherave, modelime, hidrologjia, etj.).

Dokumentet e përgjithshme
1. Relacioni me shënime të përgjithshme për veprën, së bashku me planin e vendosjes dhe argumentimin teknik të punimeve që parashikohen të kryhen.
2. Topografia e luginës dhe e aksit të digës. Kurbat e vëllimeve dhe të sipërfaqeve në funksion të kuotave të nivelit të ujit në rezervuar.
3. Studimi gjeologjik sintezë, që saktëson në mënyrë të veçantë, karakteristikat e përgjithshme dhe sizmicitetin në aksin e digës, me hartat dhe prerjet gjeologjike të rajonit të luginës dhe të aksit të digës, në një shkallë të përshtatshme, kërkimet vendore të kryera më parë, para dhe pas ndërtimit të veprës, interpretimi dhe konkluzionet e nxjerra prej tyre për qëndrueshmërinë e bazamentit dhe të mbështetjeve të veprës, papërshkueshmëria e luginës dhe qëndrueshmëria e brigjeve.
4. Studimi hidrologjik sintezë, që saktëson veçanërisht regjimin e plotave dhe eventualisht madhësinë e prurjes së ngurtë. Krahasimi me kapacitetin aktual të digës.
5. Shënim për incidentet në digë që lidhen me sigurinë publike, të cilat saktësojnë gjendjen e vendbanimeve, të rrugëve të komunikacionit dhe veprave e objekteve të rëndësishme, që ndodhen në afërsi imediate dhe poshtë rezervuarit, si dhe prezencën eventuale të rezervuarëve të tjerë në të njëjtën rrjedhë ujore, poshtë ose sipër digës në studim.
6. Planin e alarmit, të evakuimit dhe ndihmës për mbrojtjen e popullatës dhe të vlerave materiale në rastet e jashtëzakonshme, si pasojë e prishjes së digave dhe dambave.
Dokumentet e veçanta që i përkasin veprës ekzistuese
1.Relacion përshkrues:
a) Përshkrimi dhe funksionimi i veprës. Historiku i ndërtimit të saj dhe riparimet e fundit të kryera në të.
b) Karakteristikat mekanike të bazamentit.
c) Materialet e përdorura për ndërtimin e veprës: prejardhjen, karakteristikat dhe vendosjen në vepër.
ç) Dispozitat e vrojtimit dhe të dëgjimit: përshkrimi, regjistrimi i matjeve të kryera, interpretimi i tyre.
d) Raporti i mbushjes së parë me ujë të rezervuarit.
dh) Procesverbalet e kontrolleve të kryera në digë.
2.Vizatimet e veprës:
a) Planimetria e vendosjes.
b) Planimetria e veprës dhe e objekteve ndihmëse.
c) Prerja konstruktive e digës dhe e objekteve ndihmëse.
Dokumentet e veçanta që i takojnë punimeve të propozuara
1. Relacione përshkruese, shpjeguese dhe justifikuese:
a) Përshkrimi dhe shpjegimi për domosdoshmërinë e riparimit (përmirësimit) të digës.
b) Trajtimi i bazamentit: injektimi dhe drenazhet.
c) Riparimi i shkarkuesve të plotave.
ç) Dispozitivat e vrojtimit dhe të dëgjimit të veprës, të bazamentit, të mbështetjeve etj., eventualisht të brigjeve të kupës.
d) Preventivi vlerësues, shuma.
dh) Grafiku i zhvillimit të punimeve.
2.Vizatimet e veprës
a) Vizatimet e punimeve dhe të pajisjeve të propozuara. 
b) Vizatimet e trajtimit të bazamentit (injektime, drenazhe).
c) Vizatimet e riparimit të shkarkuesve të plotës.
ç) Vizatimet e dispozitivave të vrojtimit dhe të dëgjimit të veprës, bazamentit dhe mbështetjeve, eventualisht brigjeve të kupës së rezervuarit.
3. Karakteristikat mekanike të bazamentit:
Provat e kryera në terren dhe në laborator.
4. Materialet përbërëse të veprës:
a) Prejardhja, rezultatet e të dhënave dhe të studimeve të kavave, provat në shpërthim etj.
b) Karakteristikat petrografike, mekanike, hidrodinamike etj., rezultatet e provave të kryera.
c) Hedhja në vepër: provat e kompaktësimit, mjetet e përdorura etj.
ç) Përfundimet.
5. Shënime të llogaritjeve të veprës së propozuar:
a) Metoda llogaritëse e përdorur.
b) Hipotezat e bëra.
c) Rezultatet e llogaritjeve.
ç) Krahasimi me vepra analoge.
6. Provat më model:
a) Modeli i përdorur.
b) Rezultatet e marra.
c) Krahasimi me rezultatet e llogaritjeve.
7.Hollësi të konceptimit dhe veçanti të kryerjes së punimeve:
a) Punime përgatitore sidomos devijim provizor.
b) Objekti kryesor.
c) Objektet anekse.
ç) Masat e sigurisë të parashikuara gjatë ndërtimit, plotat, qëndrueshmëria e seksioneve etj.
d) Programi i vënies në punë.
8. Masat e sigurisë:
a) Pasojat e një prishjeje të mundshme të veprës mbi vendburimet, rrugët e komunikacionit dhe veprat e rëndësishme, të vendosura në afërsi imediate dhe larg digës.
d) Dispozitivat e alarmit dhe organizimi i mbikëqyrjes së digës dhe të zonës përreth.
c) Masat e urgjencës.
9.Hollësitë e punimeve:
a) Mënyra e këshillimit të ndërmarrjeve ose të ndërmarrjes së caktuar për kryerjen e punimeve.
b) Programi dhe kalendari i kryerjes së punimeve.
c) Personi fizik i ngarkuar për drejtimin e punimeve, mbikëqyrjen e vazhdueshme dhe kontrollin e punimeve, si dhe zëvendësuesi i tij.
- Identiteti dhe titujt.
- Referencat dhe përgjegjësitë.
- Qëllimi, mundësitë dhe mjetet e kryerjes.
10.Lista e studimeve të mëparshme për veprën:
a) Projekti dhe fituesi i kryerjes së punimeve.
b) Afati i paraqitjes së dosjes.
c) Numri i dosjes.
ç) Dërguesi i dosjes.
11.Rregullore e shfrytëzimit dhe e mirëmbajtjes së digës dhe veprave anekse të saj, në rast se gjatë riparimit do të ketë ndryshime.
Ky udhëzim hyn në fuqi pas botimit në Fletoren Zyrtare.

